recursal/SuperWikiNEXT-32B huggingface dataset:
**শাকিল ও'নিল** (Shaquille O'Neal) (১৯৭২- ) মার্কিন যুক্তরাষ্ট্রের এক বিখ্যাত ও অতি জনপ্রিয় বাস্কেটবল খেলোয়াড়। তিনি বিশালাকৃতির মানুষ - তার উচ্চতা ৭ ফুট ১ ইঞ্চি এবং ওজন তিন শতাধিক পাউন্ড। একই সাথে তিনি বাস্কেটবল মাঠে অসামান্য দক্ষতার অধিকারী। এ কারণে তার প্রজন্মের সবচেয়ে প্রতাপশালী বাস্কেটবল খেলোয়াড় হিসেবে তাকে গণ্য করা হয়। মিডিয়া ও দর্শকদের কাছে তিনি 'শ্যাক' নামেই সুপরিচিত।

খেলোয়াড়ী জীবনের শুরুতে ও'নিল লুইসিয়ানা স্টেট বিশ্ববিদ্যালয়ের হয়ে খেলেন। ১৯৯২-১৯৯৩ সালে জাতীয় বাস্কেটবল লীগ, সংক্ষেপে এন্‌বিএ-তে (NBA) যোগদান করেন অর্লান্ডো ম্যাজিক দলের পক্ষে। ৪ বছর অর্লান্ডোতে থাকার পর তিনি প্রসিদ্ধ লস্‌ এঞ্জেলিস লেকার্স দলে খেলতে চলে যান। শিকাগো বুল্‌স-এর প্রাক্তন প্রশিক্ষক ফিল জ্যাক্‌সনের অধীনে এবং লেকার্সের আরেক তারকা খেলোয়াড় কোবি ব্রায়ান্ট-কে (Kobe Bryant) সাথে করে ও'নিল চরম সফলতা অর্জন করেন। ২০০০ থেকে ২০০২ সাল পর্যন্ত টানা তিন বছর তারা এন্‌বিএ শিরোপা জয় করেন এবং প্রতিবারই ও'নিল ফাইনালের 'সবচেয়ে মূল্যবান খেলোয়াড়' খেতাবটি জিতে নেন।

সর্বমোট আট বছর তিনি লেকার্সে ছিলেন। ২০০৪ সালে ব্রায়ান্ট-এর সাথে তিক্ততার কারণে ও'নিল লেকার্স ত্যাগ করে মায়ামি হীট দলে স্থানান্তর করেন। সেখানে সহযোদ্ধা হিসেবে পান উঠতি তারকা ডোয়েইন ওয়েইড-কে (Dwyane Wade)। ২০০৬ সালে ও'নিল ও ওয়েইড মায়ামি দলকে এন্‌বিএ ফাইনালে নিয়ে যান।

১৯৯৬ সালে এন্‌বিএ ইতিহাসের সেরা ৫০ জন খেলোয়াড়ের তালিকায় তিনি অন্তর্ভুক্তি লাভ করেছিলেন। মাত্র ২৪ বছর বয়সে তিনিই ছিলেন সেই তালিকার সর্বকনিষ্ঠ খেলোয়াড়। বাস্কেটবল থেকে অবসর নেয়ার পর তিনি পুলিশ বাহিনীতে ঢোকার ইচ্ছা ব্যক্ত করেছেন।
**সাইফ হাফিজুর রহমান খোকন** বাংলাদেশী আইনজীবী ও রাজনীতিবিদ যিনি নড়াইল-২ আসনের সাবেক সাংসদ। তিনি ১৯৮৬ ও ১৯৮৮ সালে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। যুদ্ধাপরাধের মামলায় যাবজ্জীবন কারাদন্ডে দণ্ডিত দেলাওয়ার হোসাইন সাঈদীর মামলার সাক্ষী তিনি।

প্রাথমিক জীবন
-------------

সাইফ হাফিজুর রহমান নড়াইল জেলার লোহাগড়া উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে ল' ডিগ্রি অর্জন করেন।

রাজনৈতিক ও কর্মজীবন
-------------------

সাইফ হাফিজুর রহমান নড়াইল জেলা আওয়ামী লীগের সহসভাপতি ও নড়াইল জেলা আইনজীবী সমিতির সভাপতি। ১৯৮৬ থেকে ১৯৯৬ সাল পর্যন্ত তিনি জাতীয় পার্টিতে ছিলেন, তখন ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদে নড়াইল-২ (লোহাগড়া) আসনে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। ১৯৯১ ও ১৯৯৬ সালের নির্বাচনে ও জাতীয় পার্টির মনোনয়নে অংশ গ্রহণ করে পরাজিত হন। ২০০১ সালের নিরবাচনের পূর্বে আবার যোগ দেন আওয়ামী লীগে। তিনি যুদ্ধাপরাধের মামলায় যাবজ্জীবন কারাদন্ডে দণ্ডিত দেলাওয়ার হোসাইন সাঈদীর মামলার সাক্ষী।

তথ্যসূত্র
---------

1. 1 2  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ নভেম্বর ২০১৯।
3. 1 2  "তিনি শুনেছেন তার ভাইকে যারা হত্যা করছে তাদের সহযোগী ছিলেন দেলোয়ার হোসেন"। *The Daily Sangram*। সংগ্রহের তারিখ ২০১৯-১১-০৮। [*স্থায়ীভাবে অকার্যকর সংযোগ*]
**সাইফুদ্দাহার শহীদ** (আনু. ১৯৪৮ – ২০২২), যিনি **সাইফ শহীদ** নামে সমধিক পরিচিত, ছিলেন একজন বাংলাদেশী যন্ত্রকৌশলী। তিনি কম্পিউটারে বাংলা লেখার প্রথম বাণিজ্যিক সফটওয়্যার 'শহীদলিপি'র নির্মাতা। ম্যাকিন্টশ কম্পিউটারে ব্যবহারের জন্য ১৯৮৫ সালে শহীদলিপি তৈরি করেন তিনি।

শিক্ষাজীবন
----------

তিনি ফৌজদারহাট ক্যাডেট কলেজের ছাত্র ছিলেন। এরপর তিনি বাংলাদেশ প্রকৌশল বিশ্ববিদ্যালয় থেকে যন্ত্রকৌশলে স্নাতক ডিগ্রি লাভ করেন।

শহীদলিপি তৈরি
-------------

সাইফুদ্দাহার শহীদ বেক্সিমকো কম্পিউটারসের ব্যবস্থাপনা পরিচালক ছিলেন। পরবর্তীকালে তিনি ঢাকায় ন্যাশনাল কম্পিউটারস নামে নিজের প্রতিষ্ঠান চালু করেন এবং এই প্রতিষ্ঠানের মাধ্যমেই ১৯৮৫ সালে অ্যাপল ম্যাকিন্টশ কম্পিউটারে বাংলা লেখার প্রথম বাণিজ্যিক সফটওয়্যার শহীদলিপি বাজারজাত করেন। বাংলাদেশে এই সফটওয়্যার প্রথম জাতীয় গণমাধ্যম ইনস্টিটিউটে ব্যবহৃত হয়। সেসময় শহীদলিপি দিয়ে দৈনিক আজাদ এবং পাক্ষিক তারকালোকসহ বিভিন্ন সাময়িকী ও সংবাদপত্র প্রকাশিত হয়। নব্বইয়ের দশকের শুরুর দিকে তিনি যুক্তরাষ্ট্রে চলে গেলে শহীদলিপির অগ্রযাত্রা ধীরে ধীরে থেমে যায়।

বিজয় বাংলা সফটওয়্যারের নির্মাতা মোস্তাফা জব্বার সাইফুদ্দাহার শহীদকে কম্পিউটারে বাংলা ভাষা প্রচলনের পথিকৃৎ হিসেবে অভিহিত করেন।

সংগঠন
-----

তিনি দেশের তথ্যপ্রযুক্তি ব্যবসা খাতের প্রথম সংগঠন বাংলাদেশ কম্পিউটার সমিতির প্রতিষ্ঠাকালীন সহসভাপতি হিসেবে দায়িত্ব পালন করেন। এছাড়া সাইফুদ্দাহার শহীদের উদ্যোগে বাংলাদেশ অ্যামেচার রেডিও লিগ (বিএআরএল) গঠিত হয়।

মৃত্যু
------

তিনি ২০২২ সালের ৯ জানুয়ারি যুক্তরাষ্ট্রের নিউ মেক্সিকো অঙ্গরাজ্যের আলবুকার্কে ৭৪ বছর বয়সে মৃত্যুবরণ করেন।

আরও দেখুন
---------

* বাংলা ইনপুট পদ্ধতি

তথ্যসূত্র
---------

1. ↑  "শহীদলিপির নির্মাতা সাইফুদ্দাহার শহীদ আর নেই"। *দ্য বিজনেস পোস্ট*। ১০ জানুয়ারি ২০২২। সংগ্রহের তারিখ ১২ ডিসেম্বর ২০২২।
2. ↑  "প্রথম বাংলা লেখার সফটওয়্যারের জনক সাইফুদ্দাহার শহীদ মারা গেছেন"। *দ্য ডেইলি স্টার*। ১০ জানুয়ারি ২০২২। সংগ্রহের তারিখ ১১ জানুয়ারি ২০২২।
3. ↑  "শহীদলিপির সাইফুদ্দাহার শহীদ আর নেই"। *বাংলাদেশ প্রতিদিন*। ১০ জানুয়ারি ২০২২। সংগ্রহের তারিখ ১১ জানুয়ারি ২০২২।
4. ↑  "সৃজনশীলতার তিন দশক"। *প্রথম আলো*। ৩১ জানুয়ারি ২০১৪। সংগ্রহের তারিখ ১২ ডিসেম্বর ২০২২।
5. ↑  "চলে গেলেন শহীদলিপির সাইফুদ্দাহার শহীদ"। *প্রথম আলো*। ১০ জানুয়ারি ২০২২। সংগ্রহের তারিখ ১১ জানুয়ারি ২০২২।
6. ↑  "চলে গেলেন বাংলা লেখার পথিকৃৎ সাইফুদ্দাহার শহীদ"। *ভোরের কাগজ*। ১০ জানুয়ারি ২০২২। সংগ্রহের তারিখ ১১ জানুয়ারি ২০২২।
7. ↑  "কম্পিউটারে বাংলা প্রচলনের পথিকৃৎ সাইফুদ্দাহার শহীদ আর নেই"। *জাগোনিউজ২৪.কম*। ১০ জানুয়ারি ২০২২। সংগ্রহের তারিখ ১১ জানুয়ারি ২০২২।
পাই সংখ্যা দ্বারা প্লাংক ইউনিট প্রাপ্ত
পদার্থবিজ্ঞানে, **প্লাংকের সময়** হল প্লাংক একক ব্যবস্থায় শুন্য মাধ্যমে আলো এক প্ল্যাংকের দৈর্ঘ্য আতিক্রম করতে যে সময় লাগে। একে tP দ্বারা প্রকাশ করা হয়।
সুতরাং, প্লাংকের সময়কে সংজ্ঞায়িত করা যায়ঃ-

{\displaystyle t\_{P}={\sqrt {\frac {\hbar G}{c^{5}}}}\approx 5.39124(27)\times 10^{-44}} সেকেন্ড
এখানে,

{\displaystyle \hbar =h/2\pi } = হ্রস প্লাংকের ধ্রুবক (ভিন্নক্ষেত্রে, {\displaystyle h} এর পরিবর্তে \hbar ব্যবহৃত হয়)
{\displaystyle G} =মহাকর্ষ ধ্রুবক।
{\displaystyle c} = শুন্য মাধ্যমে আলোর দ্রুতি।
বন্ধনির মাঝের সংখ্যাটি প্রাক্কলিত আদর্শ বিচূতি (standard error)।

ভৌত গুরত্ব
----------

প্লাংকের সময় এর উদ্ভব গাণিতিক পদার্থবিজ্ঞানের একটি শাখা, মাত্রা বিশ্লেষন থেকে। মাত্রা বিশ্লেষন করা হয় পরিমাপের একক এবং প্রাকৃতিক ধ্রুবক ব্যবহার করে।

তথ্যসূত্র
---------

1. ↑  CODATA Value: Planck Time – The NIST Reference on Constants, Units, and Uncertainty.

| * দে
* স
প্লাংকের প্রাকৃতিক একক |
| --- |
| মৌলিক প্লাংকের একক | প্লাংকের সময় **·**  প্ল্যাংকের দৈর্ঘ্য **·**  প্ল্যাংকের আয়তন **·**  প্ল্যাংকের ভর **·**  প্ল্যাংকের চার্জ **·**  প্ল্যাংকের তাপমাত্রা |
| আহরিত প্লাংকের একক | প্ল্যাংকের শক্তি **·**  প্ল্যাংকের বল **·**  প্ল্যাংকের ক্ষমতা **·**  প্ল্যাংকের ঘনত্ব **·**  প্ল্যাংকের কৈনিক কম্পাঙ্ক **·**  প্ল্যাংকের চাপ **·**  Planck current **·**  Planck voltage **·**  Planck impedance **·**  Planck momentum |
**তাবান শোরেশ** (জন্ম: ১৯৮৩) একজন ব্রিটিশ সাহায্য কর্মী, নারী অধিকার কর্মী এবং অলাভজনক প্রতিষ্ঠান: দ্য লোটাস ফ্লাওয়ারের প্রতিষ্ঠাতা। তিনি একজন কুর্দি (আনফাল) গণহত্যা থেকেও বেঁচে যাওয়া ব্যক্তি।

জীবনের প্রথমার্ধ
----------------

পেশমেরগা (কুর্দি সামরিক) এবং কুর্দি সাহিত্যে বিশিষ্টতার সাথে তার বাবার সম্পৃক্ততার কারণে, শোরেশের পরিবার সাদ্দাম হোসেনের শাসনামলে নির্যাতিত অনেক কুর্দি পরিবারের মধ্যে অন্যতম ছিল।  যখন শোরেশের বয়স মাত্র চার বছর, তখন একদিন ইরাকি গোয়েন্দা সংস্থার লোকজন তাদের বাড়িতে হানা দেয় এবং তার মাকে সহ তার দাদা-দাদীকে গ্রেফতার করে নিয়ে যায়। সে যাত্রায় শোরেশ ও তার পরিবার অন্যান্য অনেক ইরাকি কুর্দিদের সাথে দুই সপ্তাহের জন্য বন্দী ছিলেন। ১৯৮৬ সালে শোরেশ ও তার পরিবার তাদের বহনকারী গাড়ি ও চালক পরিবর্তন করে একটি জীবন্ত গণ কবরস্থানের পাশ দিয়ে পালিয়ে যেতে সক্ষম হয়। সেই সময় সাদাম হুসেনের পক্ষে কিছু কুর্দি কাজ করছিল। 

১৯৮৭ সালে, তিন মাস আত্মগোপন এবং বারো মাস পালানোর পর, শোরেশের পরিবার ইরানে পৌঁছাতে সক্ষম হয়। এরপর শোরেশ জানতে পারে যে, ইতিমধ্যে তার বাবাকে থ্যালিয়াম বিষ দেয়া হয়েছিল এবং অ্যামনেস্টি ইন্টারন্যাশনাল তাকে যুক্তরাজ্যে সরিয়ে নিয়েছে, যেখানে তিনি চিকিৎসা গ্রহণ করেছিলেন। শোরেশ তার পরিবারের বাকি সদস্যদের সাথে নিয়ে এক বছর পরে ১৯৮৮ সালে ইরাক থেকে যুক্তরাজ্যে চলে আসে। যুক্তরাজ্যে থেকেই শোরেশ তার পড়াশোনা শেষ করেন। তারপর শেষ পর্যন্ত শোরেশ সম্পত্তি ব্যবস্থাপনায় তার ক্যারিয়ার শুরু করেন।

মানবিক কাজ
----------

২০১৪ সালের এপ্রিল মাসে কুর্দিস্তানের আঞ্চলিক সরকার শোরেশের সাথে যোগাযোগ করে এবং গণহত্যা স্মরণ দিবসের জন্য হাউস অফ লর্ডসে তার অভিজ্ঞতার কথা বলতে বলে। এই সময় তিনি উত্তর মেসোপটেমিয়ার আদিবাসী কুর্দি ধর্মীয় সংখ্যালঘু ইয়াজিদিদের দুর্দশার কথা জানতে পারেন। ইয়াজিদিরা সন্ত্রাসী গোষ্ঠী, তথাকথিত ইসলামিক স্টেটের অবর্ণনীয় নিপীড়নের মুখোমুখি হয়েছিল। 

শোরেশ তখন রোয়াঙ্গা ফাউন্ডেশনের সাথে একটি উদ্ধার অভিযানে অংশ নেওয়ার জন্য ক্যারিয়ার বিরতি নেন এবং সিনজার পাহাড়ে আটকে পড়া বাস্তুচ্যুত ইয়েজিদিদের মধ্যে সাহায্য বিতরণ করেন। এরপর তিনি ১৫ মাস এই অঞ্চলে অবস্থান করেন এবং যুক্তরাজ্যে ফিরে আসার আগে রোয়াঙ্গা ফাউন্ডেশনকে তাদের মানবিক কর্মসূচী পরিচালনায় সহায়তা করেন।

তথ্যসূত্র
---------

1. 1 2  Becker-Hicks, Harry (১৬ এপ্রিল ২০১৪)। "One woman's remarkable reflection on surviving genocide"। *The Daily Telegraph*। সংগ্রহের তারিখ ১৬ নভেম্বর ২০১৭।
2. ↑  "Taban Shoresh | HuffPost"। *www.huffingtonpost.com* (ইংরেজি ভাষায়)। সংগ্রহের তারিখ ২০১৮-০৯-১৯।
3. 1 2  "BBC World Service - Imprisoned By Saddam When I Was Four"। *www.bbc.co.uk* (ইংরেজি ভাষায়)। সংগ্রহের তারিখ ২০১৮-০৯-১৯।
4. ↑  HALABY, BUSHRA JUHI and JAMAL (২০০৬-১০-০৯)। "Woman: Saddam Guards Buried People Alive" (ইংরেজি ভাষায়)। আইএসএসএন 0190-8286। সংগ্রহের তারিখ ২০১৮-০৯-১৯।
5. ↑  Corcoran, Kieran (১৬ নভেম্বর ২০১৭)। "This British-Iraqi woman quit her City job to help women enslaved by ISIS live normal lives again"। *Business Insider*। সংগ্রহের তারিখ ১৬ নভেম্বর ২০১৭।
6. ↑  Bagot, Martin (১৩ আগস্ট ২০১৪)। "Iraqi who survived Saddam Hussein Kurdish genocide pleads for the thousands of trapped Yazidis"। *Daily Mirror*। সংগ্রহের তারিখ ১৬ নভেম্বর ২০১৭।
**ওয়েন পেনেল ব্র্যাডবার্ন** (ইংরেজি: Wynne Bradburn; জন্ম: ২৪ নভেম্বর, ১৯৩৮ - মৃত্যু: ২৫ সেপ্টেম্বর, ২০০৮) ওয়াইকাতোর টেমস এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ মাঝারিসারিতে ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে অফ ব্রেক বোলিংয়ে পারদর্শী ছিলেন **ওয়েন ব্র্যাডবার্ন**।

প্রথম-শ্রেণীর ক্রিকেট
---------------------

১৯৫৭-৫৮ মৌসুম থেকে ১৯৬৮-৬৯ মৌসুম পর্যন্ত ওয়েন ব্র্যাডবার্নের প্রথম-শ্রেণীর খেলোয়াড়ী জীবন চলমান ছিল। মাঝারিসারির ব্যাটসম্যান হিসেবে নর্দার্ন ডিস্ট্রিক্টসের পক্ষে খেলোয়াড়ী জীবনের সূত্রপাত ঘটান। কিন্তু, ব্যাটিংয়ের অবস্থান পরিবর্তন ঘটিয়ে উদ্বোধনী ব্যাটসম্যান হিসেবে আবির্ভূত হবার পর থেকেই সফল হতে থাকেন। বিস্ময়করভাবে ১৯৬৩-৬৪ মৌসুমে দক্ষিণ আফ্রিকা গমনের জন্যে মনোনীত হন। তবে, প্রকৃতপক্ষে ঐ মৌসুমে তার খেলার মান তেমন ভালো ছিল না। তাসত্ত্বেও, প্রথমবারের মতো প্রথম-শ্রেণীর শতরানের কাছাকাছি পর্যায়ে ছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ওয়েন ব্র্যাডবার্ন। ২৮ ফেব্রুয়ারি, ১৯৬৪ তারিখে ডুনেডিনে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। নিউজিল্যান্ডের পক্ষে শততম টেস্ট ক্যাপধারী হন।

বৃষ্টিবিঘ্নিত খেলায় তিনি ৩২ ও ১৪ রান তুলেন। তন্মধ্যে, প্রথম ইনিংসে ব্র্যাডবার্ন ও বিডব্লিউ সিনক্লেয়ারের মধ্যকার দ্বিতীয় উইকেট জুটিতে সংগৃহীত ৫১ রান উভয় দলের মধ্যে তৎকালীন রেকর্ড ছিল। নিচেরসারিতে ডিক, ব্লেয়ার ও ক্যামরনের দৃঢ়তায় ঐ খেলাটি ড্রয়ে পরিণত হয়। এরপর, ১৩ মার্চ, ১৯৬৪ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি। প্রথম টেস্টে ৩২ এবং দ্বিতীয় টেস্টে ২ ও ১৪ রানের ইনিংস খেলেন। ১৯৬৫ সালে ইংল্যান্ড গমনের উদ্দেশ্যে সদস্য তালিকা প্রকাশ করা হলে তাকে ঊহ্য রাখা হয়। পরবর্তী গ্রীষ্মকালে ঘরোয়া ক্রিকেটে ব্যক্তিগত একমাত্র শতরানের ইনিংস খেলেন।

ব্যক্তিগত জীবন
--------------

২৫ সেপ্টেম্বর, ২০০৮ তারিখে ৭০ বছর বয়সে হ্যামিল্টনে ওয়েন ব্র্যাডবার্নের দেহাবসান ঘটে। ব্যক্তিগত জীবনে বিবাহিত ছিলেন তিনি। মৃত্যুর পাঁচদিন পূর্বে ৪৮ বছর বয়সী স্বীয় অর্ধাঙ্গিনীর শবানুষ্ঠানের পর থেকে হৃদযন্ত্রক্রীয়ায় আক্রান্ত হন। তার পুত্র গ্রান্ট ব্র্যাডবার্ন ঘরোয়া ক্রিকেটে নর্দার্ন ডিস্ট্রিক্টস এবং ১৯৯০ থেকে ২০০১ সময়কালে নিউজিল্যান্ডের পক্ষে সাতটি টেস্ট ও এগারোটি ওডিআইয়ে অংশ নিয়েছিলেন। নিউজিল্যান্ডের পক্ষে সাত পিতা-পুত্রের টেস্ট ক্রিকেট খেলার অন্যতম হিসেবে দৃষ্টান্ত গড়েন।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ১২ জুন ২০১৯।

আরও দেখুন
---------

* ডিক মোৎজ
* মাইক শ্রিম্পটন
* এক টেস্টের বিস্ময়কারী
* অকল্যান্ড ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ওয়েন ব্র্যাডবার্ন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ওয়েন ব্র্যাডবার্ন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
প্লট হল একটি গল্পের প্রধান ঘটনার কারণ ও প্রভাবের ক্রম। গল্পের ঘটনাগুলি কালানুক্রমিকভাবে সংখ্যা করা হয়; লাল প্লট ইভেন্টগুলিও যৌক্তিকভাবে "তাই" দ্বারা সংযুক্ত।
একটি সাহিত্যকর্ম, চলচ্চিত্র বা অন্যান্য বর্ণনায়, **প্লট** হল ঘটনার ক্রম যেখানে প্রত্যেকটি কারণ-ও-প্রভাব নীতির মাধ্যমে পরবর্তীটিকে প্রভাবিত করে।একটি প্লটের কার্যকারণ ঘটনাগুলিকে একটি সিরিজের সংযোগকারী ঘটনা হিসাবে ভাবা যেতে পারে"এবং তাই". প্লটগুলো সরল থেকে পরিবর্তিত হতে পারে - যেমন একটি ঐতিহ্যবাহী ব্যালাডে - জটিল আন্তঃবোনা কাঠামো তৈরি করা পর্যন্ত, প্রতিটি অংশকে কখনও কখনও একটি সাবপ্লট বা ইমব্রোগ্লিও হিসাবে উল্লেখ করা হয়।

প্লট শব্দটি অর্থ একটি কাহিনীর বর্ণনামূলক অর্থে, শব্দটি গুরুত্বপূর্ণ বিষয়গুলিকে হাইলাইট করে যা গল্পের মধ্যে পরিণতি রয়েছে, আমেরিকান কল্পবিজ্ঞান লেখক আনসেন ডিবেল অনুসারে।*প্লট* শব্দটি একটি ক্রিয়াপদ হিসেবেও কাজ করতে পারে, যেটি হতে পারে লেখকের তৈরি করা একটি প্লট ( গল্পের তৈরি করা এবং সাজানো ঘটনাগুলো) অথবা হতে পারে গল্পে একটি চরিত্রের ভবিষ্যৎ কর্মের পরিকল্পনা।

*কিন্তু, প্লট শব্দটি,* সাধারণ ব্যবহার অর্থে (উদাহরণস্বরূপ, একটি "সিনেমার প্লট") একটি বর্ণনামূলক সারাংশ বোঝাতে পারে বা গল্পের

  

সারসংক্ষেপ, বরং একটি নির্দিষ্ট কারণ-এবং-প্রভাব অনুক্রমের পরিবর্তে।

তথ্যসূত্র
---------

1. 1 2  Ansen Dibell, Ph.D. (১৯৯৯-০৭-১৫)। *Plot*। Elements of Fiction Writing। Writer's Digest Books। পৃষ্ঠা 5 f। আইএসবিএন 978-0-89879-946-0।
**ঋগ্বেদাদিভাষ্য ভূমিকা** (**বেদের ভূমিকা** নামেও পরিচিত) হলো একটি হিন্দুধর্ম বিষয়ক বই যা মূলত হিন্দিতে মহর্ষি দয়ানন্দ সরস্বতী কর্তৃক রচিত হয়েছিল। দয়ানন্দ সরস্বতী ছিলেন উনবিংশ শতাব্দীর একজন ভারতীয় সমাজ সংস্কারক এবং ধর্মীয় নেতা। তাঁর আরেকটি উল্লেখযোগ্য বই হচ্ছে সত্যার্থ প্রকাশ।

বইটির উদ্দেশ্য
--------------

বইটি সাধারণ মানুষের কাছে বেদের বাণী প্রচারের উদ্দেশ্যে লিখিত হয়েছিল। স্বামী দয়ানন্দ সরস্বতী মনে করতেন যে সায়ণ, মহীধর, উব্বটসহ পাশ্চাত্যের বেদ ভাষ্যকার উইলসন, রালফ টিএইচ গ্রিফিথ, ম্যাক্স মুলারের মতো বিভিন্ন পণ্ডিত বেদের যথাযথ ব্যাখ্যা করতে সমর্থ হয়নি এবং তাদের প্রচারিত বেদের ব্যাখ্যা দ্বারা বেদ সম্পর্কে বিভিন্ন ভ্রান্ত ধারণা তৈরি হয়েছে। তাই তিনি বেদের ভাষ্য প্রণয়নের উদ্দেশ্যে এই ভূমিকা গ্রন্থটি রচনা করেছিলেন।

আরও পড়ুন
---------

* দয়ানন্দ সরস্বতী
* সত্যার্থ প্রকাশ

তথ্যসূত্র
---------

1. ↑  Saraswati, Dayanand। "An Introduction to the Commentary on the Vedas Rigvedadi Bhashya Bhumika by Dayanand Saraswati, Ghasi Ram — Reviews, Discussion, Bookclubs, Lists"। Goodreads.com। সংগ্রহের তারিখ ২০১৪-০৪-১৯।
2. ↑  Gopal, Ram (১৯৮৩)। *The History and Principles of Vedic Interpretation - Ram Gopal - Google Books*। সংগ্রহের তারিখ ২০১৪-০৪-১৯।
**তামান্না বেগম** (১৯৪৪– ২০ ফেব্রুয়ারি ২০১২) ছিলেন একজন পাকিস্তানি চলচ্চিত্র ও টেলিভিশন অভিনেত্রী।

ব্যক্তিজীবন
-----------

অভিনেত্রী তামান্না বেগম ১৯৪৪ সালে ভারতের উত্তর প্রদেশের আলিগড়ে জন্মগ্রহণ করেছিলেন। তিনি উপস্থাপিকা হিসাবে ১৯৬০ সালে রেডিও পাকিস্তান, লাহোর থেকে তার মিডিয়া জীবন শুরু করেছিলেন এবং পরে চলচ্চিত্রে যোগদানের আগে থিয়েটার নাটকে অভিনয় করেছিলেন। তিনি ১৯৬২ সালে *দামান* চলচ্চিত্রে অভিনয়ের মধ্য দিয়ে চলচ্চিত্রজগতে প্রবেশ করেছিলেন এবং ১৯৮০ এর দশকের শেষ পর্যন্ত পাকিস্তানি চলচ্চিত্র শিল্পে কাজ করেছিলেন। তিনি ২৬০ টিরও বেশি চলচ্চিত্রে এবং শত শত ধারাবাহিক টিভি নাটকে অভিনয় করেছিলেন। তিনি মাঝেমধ্যেই নেতিবাচক চরিত্রে অভিনয় করতেন, তবে কিছু বিনোদনমূলক এবং কৌতুক ভূমিকায়ও অভিনয় করেছিলেন।

অভিনীত চলচ্চিত্র
----------------

* দামান (১৯৬৩) - অভিনেত্রী হিসাবে আত্মপ্রকাশে তার প্রথম চলচ্চিত্র
* আশিয়ানা (১৯৬৪)
* নসিব আপনা আপনা
* আফশান (১৯৭১)
* ইলজাম (১৯৭২)
* নাদান (১৯৭১)
* মুহাব্বত (১৯৭২)
* উমরাও জান আদা (১৯৭২)
* আনমল (১৯৭৩)
* ভরসা (১৯৭৭)
* *বেহেন ভাই* (১৯৭৯)
* সোহরা তে জবাই (১৯৮০)
* মেহেন্দি (১৯৯৬)

চলচ্চিত্রে এক দশক কাজ করার পরে তিনি টেলিভিশনে যোগ দিয়েছিলেন এবং পাকিস্তানি ধারাবাহিক টিভি নাটকে কয়েকটি চরিত্রে অভিনয় করেছিলেন।

পুরস্কার এবং স্বীকৃতি
---------------------

* ১৯৭৭ সালে *ভরসা* চলচ্চিত্রের জন্য সেরা পার্শ্ব অভিনেত্রী হিসেবে নিগার পুরস্কার।

মৃত্যু
------

তামান্না বেগম দীর্ঘ অসুস্থতার পর ২০১২ সালের ২০ ফেব্রুয়ারি ৬৮ বছর বয়সে করাচিতে মৃত্যুবরণ করেছিলেন। মৃত্যুর কিছুদিন আগে তিনি হৃদরোগে আক্রান্ত হয়েছিলেন এবং একটি বেসরকারি হাসপাতালে চিকিৎসাধীন ছিলেন। হার্ট অ্যাটাকের ফলে তার কিডনি বিকল হয়ে পড়েছিল এবং তিনি সপ্তাহে দুবার ডায়ালিসিস চিকিৎসা করিয়েছিলেন।

তথ্যসূত্র
---------

1. 1 2 3 4  Peerzada Salman (২০ ফেব্রুয়ারি ২০১২)। "Film actress Tamanna passes away"। Dawn (newspaper)। সংগ্রহের তারিখ ১৫ মার্চ ২০১৯।
2. 1 2 3  "Veteran Pakistani Actress Tamanna Begum Passed Away"। Pakium.com। ২০ ফেব্রু ২০১২। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৯।
3. ↑  "BBC Urdu - فن فنکار - اداکارہ تمنا بیگم انتقال کرگئیں"। BBC News। ২০ ফেব্রু ২০১২। সংগ্রহের তারিখ ১৫ মার্চ ২০১৯।
4. ↑  Actress Tamanna dies at 64 Samaa TV website, Published 20 Feb 2012, Retrieved 15 March 2019
**তামার চুগোশভিলি** (জর্জীয় : თამარ ჩუგოშვილი; জন্ম ১১ আগস্ট, ১৯৮৪) একজন জর্জীয় রাজনীতিবিদ, যিনি নভেম্বর ২০১৬ থেকে নভেম্বর ২০১৯ পর্যন্ত জর্জিয়ার সংসদের প্রথম ভাইস-স্পিকার হিসেবে দায়িত্ব পালন করেছেন। তিনি ছিলেনজর্জিয়ান ড্রিম – ডেমোক্রেটিক জর্জিয়া" দলের পররাষ্ট্র বিষয়ক সম্পাদক এবং "রাজনৈতিক কাউন্সিলের সদস্য ছিলেন।

শিক্ষা
------

২০০৬ সালে তামার চুগোশভিলি ইভানে জাভাখিশভিলি জর্জিয়ার তিবলিসি স্টেট ইউনিভার্সিটি থেকে আইন বিষয়ে স্নাতকোত্তর ডিগ্রি অর্জন করেন। ২০১৪-২০১৫ সালে তিনি হার্ভার্ড বিশ্ববিদ্যালয়ের কেনেডি স্কুল অফ গভর্নমেন্টে পড়াশোনা করেন এবং জনপ্রশাসন বিষয়ে স্নাতকোত্তর ডিগ্রি অর্জন করেন।

এছাড়াও তিনি বেশ কয়েকটি ফেলোশিপ এবং বিশেষ কোর্সে অংশ নেন যার মধ্যে রয়েছে: রাজনীতিতে মহিলাদের অংশগ্রহণ, "হার্ভার্ড স্কোয়ার থেকে ওভাল অফিস" (অক্টোবর, ২০১৪-মে, ২০১৫)। তখন তিনি হার্ভার্ডে এবং যুক্তরাষ্ট্রের স্টেট প্রফেশনাল ফেলো প্রোগ্রামে ওয়াশিংটন ডিসি, স্প্রিং ২০১০-এ ল' লাইব্রেরি অব কংগ্রেসে বেশ কিছু ফেলোশিপে অংশ নিয়েছিলেন

কর্মদক্ষতা
----------

২০১০ সাল থেকে ২০১২ সাল পর্যন্ত তামার চুগোশভিলি জর্জিয়ান ইয়ং লয়ার্স অ্যাসোসিয়েশনের চেয়ারপার্সন ছিলেন। একই সময়ে তিনি ৩২টি এনজিও নিয়ে গঠিত স্বাধীন ও স্বচ্ছ বিচার বিভাগের জোটের চেয়ারপার্সন এবং ১০০টিরও বেশি এনজিও নিয়ে গঠিত সিভিল সোসাইটি ন্যাশনাল প্ল্যাটফর্মের ম্যানেজিং বোর্ডের সদস্য ছিলেন।

২০১৩-২০১৪ সালে তামার চুগোশভিলি মানবাধিকার ও লিঙ্গ সমতা বিষয়ে জর্জিয়ার প্রধানমন্ত্রীর সহকারী ছিলেন। একই সময়ে, তিনি আইনগত ও সাংবিধানিক সংস্কার ও মানবাধিকার বিষয়ে জর্জিয়ায় ইইউ-র বিশেষ প্রতিনিধি টমাস হামারবার্গের জন্য সরকারের কেন্দ্রবিন্দু হিসেবে দায়িত্ব পালন করেন। চুগোশভিলি জর্জিয়ার প্রথম মানবাধিকার নীতি নথি, মানবাধিকার কৌশল এবং কর্মপরিকল্পনার লেখক।

২০১৬ সাল থেকে তামার চুগোশভিলি "জর্জিয়ান ড্রিম-ডেমোক্রেটিক জর্জিয়া" দলের পররাষ্ট্র বিষয়ক সম্পাদক হিসেবে কাজ করছেন। তিনি নভেম্বর ২০১৬ সালে জর্জিয়া সংসদের সদস্য এবং প্রথম ভাইস-স্পিকার নির্বাচিত হন এবং তারপর থেকে সংসদের লিঙ্গ সমতা কাউন্সিলের চেয়ার, সংসদে মার্কিন যুক্তরাষ্ট্র এবং ইজরায়েলি কাউকাসের সভানেত্রী, কোষাধ্যক্ষ বোর্ডের সভানেত্রী, ইউরোপ কাউন্সিলের সংসদীয় পরিষদে স্থায়ী সংসদীয় প্রতিনিধিদলের প্রধান (পিএএসই) হিসাবে দায়িত্ব পালন করেছেন।  পিএএসই-তে সমাজতান্ত্রিক, ডেমোক্র্যাট এবং গ্রিনস গ্রুপের ভাইস-চেয়ারপার্সন এবং মহিলা রাজনৈতিক নেতাদের গ্লোবাল ফোরামের (ডব্লিউপিএল) রাষ্ট্রদূত হিসাবে দ্বায়িত্ব পালন করেন।

তথ্যসূত্র
---------

1. ↑  Georgian Biographical Dictionary
2. ↑  Parliament SS 2019
3. ↑  The First Deputy Chairperson of the Parliament of Georgia – Biography
**ডানাং বন্দর** হল ভিয়েতনাম এর তৃতীয় বৃহত্তম বন্দর । প্রথম হল হো চি মিন সিটি এর সাইগন বন্দর ও দ্বিতিয় হল হাই ফোং বন্দর। এই বন্দরটি হান নদী এর মোহনায় গড়ে উঠেছে। এটি ভিয়েতনাম এর মধ্য ভাগের প্রধান বন্দর। এই বন্দর দ্বার দেশের মধ্য ভাগের পণ্য দ্রব্য আমদানি ও রপ্তানি হয়। এই বন্দরটি দুটি টার্মিনাল দ্বারা গঠিত। এই দুটি টার্মিনাল হল *টিইন সি পোর্ট* ও *সং বন্দর*। টিইন সি পোর্ট ১১ মিটার গভীরতা যুক্ত। আর সং বন্দর ৬ থেকে ৭ মিটার গভীরতা যুক্ত। এই বন্দরটি পূর্ব পশ্চিম অর্থনৈতিক করিডর এর পূর্ব প্রান্তে অবস্থিত। এই অর্থনৈতিক করিডর ভিয়েতনাম, লাওস, থাইল্যান্ড, হয়ে মায়ানমার পর্যন্ত গেছে। ডানাং শহরের অর্থনীতিতে এই বন্দরের গুরুত্ব অপরিসীম।

অবস্থান
-------

বন্দরটি দেশের মধ্য ভাগে দক্ষিণ চিন সাগর এর তীরে হান নদী এর মোহনায় গড়ে উঠেছে।এটি সমুদওর সমতল থেকে ০ থেকে ২ মিটার উচ্চতায় অবস্থিত।বন্দরটি ১৬.০৪ উত্তর ও ১০৮ পূর্বে অবস্থিত।বন্দরটি হ্যানয় থেকে ৭৬০ কিলোমিটার দূরে ও হো চি মিন সিটি থেকে ৯৮০ কিলোমিটার দূরে অবস্থিত।

পোতাশ্রয়
---------

বন্দরটি নদীর মহনায় গড়ে উঠেছে।ফলে বন্দরের পোতাশ্রয়ের গভীরতা কম। পোতাশ্রয়টি কৃত্রিম প্রকৃতির। পোতাশ্রয়ের গভীরতা ৬ মিটার থেকে ৭ মিটার এবং সর্বোচ্চ গভীরতা হল ১১ মিটার।

পরিকাঠামো
---------

বন্দরটি দুটি টার্মিনাল বা ডক ব্যবস্থা নিয়ে গঠিত। টিইন ডকটি বেশি গভীরতা যুক্ত।এই ডকের গভীরতা ১১ মিটার। এই ডকে ৪৫,০০০ টন পণ্যবাহী জাহাজ ভিরতে বা নোঙর করে পারে। অন্যদিকে সং ডকের গভীরতা ৬ মিটার থেকে ৭ মিটার। ফলে এই বন্দরটিতে ৫ থেকে ১০ হাজার টন পণ্যবাহী (ডিডব্লুটি) জাহাজ ভিরতে বা নোঙর করতে পারে। এই বন্দরে ১০০ মিটার থেকে ৩০০ মিটার দীর্ঘ জেটি রয়েছে।

আমদানি রপ্তানি
--------------

বন্দরটি দেশের মধ্য ভাগের পণ্য দ্রব্য আমদানি ও রপ্তানি করে।এই বন্দর দ্বারা ২০০৮ সালে ২.৭ মিলিয়ন টন পণ্য দ্রব্য আমদানি ও রপ্তানি হয়েছে।এর মধ্যে ১.২ মিলিয়ন টন দ্রব্য বিদেশে রপ্তানি হয়েছে।বাকি বন্য আমদানি হয়েছে।বন্দরটি দ্বারা রপ্তানি করা হয় চাল, চা, বনজ দ্রব্য প্রভৃতি।আমদানি করা হয় খনিজ তেল, রাসায়নিক দ্রব্য, ঔষদ, যন্ত্রপাতি প্রভৃতি।

পশ্চাৎভূমি
----------

ডানাং বন্দরের পশ্চাৎ ভূমি হল ভিয়েতনাম এর সমগ্র মধ্য ভাগ।এই অংশের সবচেয়ে বড় শহর ও বন্দর হল ডানাং।এই অংশের অর্থনীতি নির্ভর করে বন্দটির উপর।বন্দরটির পশ্চাত ভূমি খনিজ দ্রব্য ও বনজ সম্পদে পরি পূর্ন।এই এলাকা শিল্পে ও পরিকাঠামোতেও অনেক উন্নত।

তথ্যসূত্র
---------

1. ↑  "Port of Da Nang"। [*স্থায়ীভাবে অকার্যকর সংযোগ*]

বহিঃসংযোগ
---------

 উইকিমিডিয়া কমন্সে ডানাং বন্দর সম্পর্কিত মিডিয়া দেখুন।

* ডানাং (Đà Nẵng) বন্দর ওয়েবসাইট  ওয়েব্যাক মেশিনে আর্কাইভকৃত ১৯ মার্চ ২০১৭ তারিখে (ইংরেজি)
ডাক্তার ফেরদৌস আশিক আওয়ান
**ফেরদৌস আশিক আওয়ান** ( পাঞ্জাবি, উর্দু: فردوس عاشق اعوان‎‎ , জন্ম ১১ জানুয়ারি ১৯৭০)  হলেন পাকিস্তান তেহরিক-ই-ইনসাফ দলের একজন রাজনীতিবিদ। তিনি ২০১৯ থেকে ২০২০ সাল পর্যন্ত তথ্য ও সম্প্রচার বিষয়ক প্রধানমন্ত্রীর বিশেষ সহকারী, ২০১২ থেকে ২০১৩ পর্যন্ত জাতীয় বিধিবিধান ও পরিষেবাদি সম্পর্কিত কেন্দ্রীয় মন্ত্রী, ২০১১ থেকে ২০১২ পর্যন্ত কেন্দ্রীয় তথ্য ও সম্প্রচারমন্ত্রী এবং ২০০৮ থেকে ২০১০ সাল পর্যন্ত কেন্দ্রীয় জনকল্যাণে মন্ত্রীর দায়িত্ব পালন করেছেন। তিনি বর্তমানে ২০২০ সালের নভেম্বর থেকে তথ্য ও সংস্কৃতি বিষয়ক পাঞ্জাবের মুখ্যমন্ত্রীর বিশেষ সহকারী হিসাবে দায়িত্ব পালন করছেন।

পারিবারিক জীবন এবং শিক্ষা
-------------------------

আওয়ান ১৯৭০ সালের ১১ জানুয়ারিতে পশ্চিম পাকিস্তানের শিয়ালকোটে জন্মগ্রহণ করেছিলেন।  তিনি ব্যবসায়ী মালিক আমজাদ আওয়ানের সাথে বিবাহবন্ধনে আবদ্ধ হয়েছেন এবং অদ্যাবধি তিনি দুই সন্তানের জননী। 

### শিক্ষা

ড. ফেরদৌস আশিক আওয়ান ফাতেমা জিন্নাহ মেডিকেল বিশ্ববিদ্যালয় থেকে এমবিবিএস ডিগ্রি অর্জন করেছিলেন। তিনি স্যার গঙ্গা রাম হাসপাতাল থেকে তার কর্মজীবন শুরু করেছিলেন। তিনি সমাজকর্মে আগ্রহী হয়ে ১৯৯০ এর দশকের গোড়ার দিকে জনকল্যাণে সোসাইটি ফর হেলথ অ্যান্ড ডেভলপমেন্ট এক্সচেঞ্জ (শেড) শুরু করেছিলেন।

রাজনৈতিক জীবন
-------------

১৯৯০ সালে সোসাইটি ফর হেলথ অ্যান্ড ডেভলপমেন্ট এক্সচেঞ্জ প্রতিষ্ঠা ও স্বাস্থ্যসেবা ব্যবস্থার উন্নতির পক্ষে জাগরণকালে তিনি তার রাজনৈতিক জীবন শুরু করেছিলেন। ২০০২ সালে তিনি পাকিস্তান মুসলিম লীগ (কা)-এর প্রার্থী হিসেবে একটি সংরক্ষিত নারী আসনে জাতীয় পরিষদে নির্বাচিত হয়েছিলেন।

তথ্যসূত্র
---------

1. 1 2  "If elections are held on time…"। *www.thenews.com.pk*। ৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২১।
2. ↑  "PM Imran reshuffles cabinet less than one year into government"। *www.dawn.com*।
3. ↑  "Dr Firdous Ashiq Awan"। ২৬ মে ২০২১ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২১।
4. ↑  "PPP's Firdous Ashiq Awan joins PTI"। Dawn। ২৫ ডিসেম্বর ২০১১।
5. ↑  "Firdous Ashiq Awan: professional doctor to seasoned parliamentarian"। *The Tribune*। জুন ১, ২০১৭।
6. ↑  "Cabinet reshuffle: Fresh faces in focus"। *The Tribune*। এপ্রিল ১৯, ২০১৯।
7. ↑  Wasim, Amir; Khan, Sanaullah (২০১৯)। "PM Imran reshuffles cabinet less than one year into government"। Dawn। সংগ্রহের তারিখ ৮ জুন ২০১৯।
8. ↑  Wasim, Amir; Khan, Sanaullah (২০১৯)। "PM Imran reshuffles cabinet less than one year into government"। Dawn। সংগ্রহের তারিখ ৮ জুন ২০১৯। In 2002, she was elected to NA-286 on a reserved seat for women.
9. ↑  "Firdous Ashiq Awan"। Dawn। সংগ্রহের তারিখ এপ্রিল ২৩, ২০১৯।
**শেলিনা বেগম** (জন্ম ২৭ ডিসেম্বর ১৯৭৯) একজন সাংবাদিক, এশিয়ান নিউজের সম্পাদক এবং ম্যানচেস্টার ইভিনিং নিউজের চিফ বিজনেস রিপোর্টার।

প্রারম্ভিক জীবন
---------------

শেলিনা বেগম যুক্তরাজ্যের বৃহত্তর ম্যানচেস্টারের রচডেলে জন্মগ্রহণ করেন। পড়াশোনা শুরু ফলিং পার্ক হাই স্কুল থেকে। এ লেভেল করেছেন হপউড হল কলেজে ইংরেজি, সমাজবিজ্ঞান ও ধর্মীয় শিক্ষা বিষয়ে।

তিনি এশিয়ান নিউজে জুনিয়র রিপোর্টার হিসেবে কাজ করাকালীন সিটি অফ লিভারপুল কলেজের ন্যাশনাল কাউন্সিল ফর দ্যা ট্রেনিং অফ জার্নালিস্ট (এনসিটিজে) থেকে কোর্স করেন।

কর্মজীবন
--------

মাত্র ১৯ বছর বয়সে কোন সাংবাদিকতার প্রশিক্ষণ ছাড়াই ১৯৯৯ সালের সেপ্টেম্বরে তিনি এশিয়ান নিউজে যোগ দেন। শিক্ষানবিশ সাংবাদিক হিসেবে শুরু করে থেকে শুরু করে চিফ রিপোর্টার পর্যন্ত হয়েছেন তিনি। পত্রিকার প্রথম পাতার এক্সক্লুসিভসহ এশিয়ান নিউজের ওয়েবসাইটের দায়িত্বও তিনি নিয়েছেন যার জন্য ২০০৪ সালে গার্ডিয়ান মিডিয়া গ্রুপের সেরা ওয়েবসাইটের তকমা জিতে নেন।

২০০৭ সালে ২৭ বছর বয়সে তিনি এশিয়ান নিউজের সম্পাদক হিসেবে নিযুক্ত হন। তিনি রচডেলে বাংলাদেশী এসোসিয়েশন কমিউনিটি প্রকল্পের কার্যনির্বাহী পর্ষদের প্রথম নারী সদস্য। তাকে লিঙ্গ / জাতি সমতা নিয়ে কাজ করে ইউরোপীয় ইউনিয়নের (ইইউ) প্রচারণায় ১০০ জন রোল মডেলের একজন হিসেবে নির্বাচিত করা হয়। তিনি কাশ্মীরের ভুমিকম্পসহ আরও বিশেষ খবরের জন্য পুরস্কারও পেয়েছেন।

ব্যক্তিজীবন
-----------

ইংরেজি বাংলায় পারদর্শী শেলিনা বেগম উর্দু ও হিন্দিও বোঝেন। তিনি ব্রিটিশ বাংলাদেশী মুসলিম। বর্ণবাদ বিরোধী প্রচারণায়ও অংশ নিয়েছেন।

তথ্যসূত্র
---------

1. ↑  Begum, Shelina (১৪ আগস্ট ২০০৭)। "Our Shelina is North West's best" (ইংরেজি ভাষায়)। Manchester: *Manchester Evening News*। সংগ্রহের তারিখ ১ আগস্ট ২০১৫।
2. ↑  "We're Ten And We're Changing" (ইংরেজি ভাষায়)। Manchester: *Manchester Evening News*। ১৪ আগস্ট ২০০৭। সংগ্রহের তারিখ ১ আগস্ট ২০১৫।
3. 1 2  "Shelina Begum" (ইংরেজি ভাষায়)। *Redhotcurry.com*। ২১ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৪।
4. 1 2  Oliver, Laura (৬ নভেম্বর ২০১৪)। "Asian News appoints new editor" (ইংরেজি ভাষায়)। *Journalism.co.uk*। সংগ্রহের তারিখ ১ আগস্ট ২০১৫।
5. ↑  Begum, Shelina (১৪ আগস্ট ২০০৭)। "Shelina discovers what life is like behind the niqab" (ইংরেজি ভাষায়)। Manchester: *Manchester Evening News*। সংগ্রহের তারিখ ১ আগস্ট ২০১৫।
6. ↑  "Campaigners march against BNP" (ইংরেজি ভাষায়)। *BBC News*। ৪ মে ২০০২। সংগ্রহের তারিখ ১ আগস্ট ২০১৫।

বহিঃসংযোগ
---------

* *ম্যানচেস্টার ইভিনিং নিউজে* শেলিনা বেগম
**সুশীলা দাশগুপ্ত** ( ১৯১২- মার্চ, ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, বিপ্লবী নেত্রী এবং অগ্নিকন্যা।

পরিবার
------

সুশীলা দাশগুপ্ত ১৯১২ সালে ঢাকা জেলার বিক্রমপুরের টঙ্গীবাড়ি গ্রামে জন্মগ্রহণ করেন। পিতৃভূমিও ছিল ঢাকার বিক্রমপুরের টঙ্গীবাড়ি গ্রামে। তার পিতার নাম হরকুমার দাশগুপ্ত ও মাতার নাম নির্মলা দেবী। তার মাসতুতো বোন প্রমীলা গুপ্ত।

রাজনৈতিক জীবন
-------------

সুশীলা দাশগুপ্ত যখন কলেজে পড়তেন তখনই গ্রেপ্তার হন। ঢাকার ইডেনে পড়ার সময় ইংরেজদের অত্যাচার দেখে বিচলিত হয়ে পরেন। অন্যদিকে ইংরেজদের বিরুদ্ধে গান্ধীর আন্দোলন আরও প্রভাব বিস্তার করতে থাকে। তখন তিনিও সে আন্দোলনে যুক্ত হন। 'শ্রীসংঘ' নামক বিপ্লবীদের সাথে যুক্ত হন। তাদের সাথে গ্রামে গ্রামে মানুষদের সংগঠিত করতে থাকেন ও চাঁদা সংগ্রহ করতে থাকেন। *জয়শ্রী* নামে পত্রিকা পরিচালনা করতেন। ১৯৩২ সালে বিএ পড়ার সময় ডেটিনিউ রুপে তিনি প্রেসিডেন্সি, হিজলি জেলে বন্দি ছিলেন। ১৯৩৭ সালে তিনি মুক্তি পান।

মৃত্যু
------

তিনি ১৯৮৩ সালের মার্চ মাসে মারা যান।

তথ্যসূত্র
---------

1. ↑  ত্রৈলোক্যনাথ চক্রবর্তী (২০০৪)। *জেলে ত্রিশ বছর, পাক ভারতের স্বাধীনতা সংগ্রাম,*। ঢাকা: ধ্রুপদ সাহিত্যাঙ্গণ। পৃষ্ঠা ২২০। আইএসবিএন 984-8457-00-3।
2. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৬৭। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**ফেরদৌস ওয়াহিদ** (জন্ম: ২৬ মার্চ ১৯৫৩) বাংলাদেশী চলচ্চিত্রের নেপথ্য গায়ক, লোক সংগীতশিল্পী ও চলচ্চিত্র পরিচালক

শৈশব
----

জন্ম বাংলাদেশের মুন্সীগঞ্জ জেলার বিক্রমপুর থানায় ১৯৫৩ সালের ২৬ মার্চ। ফেরদৌস ওয়াহিদের বাবা ওয়াহিদ উদ্দিন আহমেদ ও মা উম্মে হাবিবা নূরজাহান। ছয় ভাই তিন বোনের মধ্যে তিনি সবার ছোট।তিনি তার কিশোর বয়স কাটিয়েছেন কানাডায়।

কর্মজীবন
--------

ফেরদৌস ১৯৭০-এর দশকে তার কর্মজীবন শুরু করেছিলেন। রবীন্দ্রসঙ্গীত শিক্ষার মধ্য দিয়ে শুরু হয় তার গানের যাত্রা। পরবর্তিতে লোকসঙ্গীতে তালিম নিয়েছেন আব্দুল আলিমের কাছে। গান শেখা শুরু করেন ওস্তাদ মদনমোহন দাশের কাছে। ক্লাসিকাল গান শেখেন ওস্তাদ ফজলুল হকের কাছে। তার ছেলে হাবিব ওয়াহিদও  পপ গায়ক। ক্যারিয়ার শুরু করার সময় তার কয়েকটি হিট গান আনিস জেড চৌধুরী, লাকী আখান্দ এবং আলম খান সুর করেছিলেন। এর পর হতে বর্তমান সময়কাল পর্যন্ত তিনি পরিচালনা ও গান করছেন। এছাড়া দেশ বিদেশে গান গেয়ে থাকেন  ।

গান সমুহ
--------

বাংলাদেশের একজন খ্যাতিমান সঙ্গীতশিল্পী ও সঙ্গীত পরিচালক। সিনেমাতে ফেরদৌস ওয়াহিদ প্রথম প্লে-ব্যাক করেন দেওয়ান নজরুল পরিচালিত ‘আসামী হাজির’ সিনেমায়। পরিচালকের লেখা ও আলম খানের সুর সঙ্গীতে সাবিনা ইয়াসমিনের সঙ্গে ‘আমার পৃথিবী তুমি’ গানটি করেন। সিনেমায় তার আলোচিত গান হচ্ছে ‘ওগো তুমি যে আমার কতো প্রিয়’, ‘আমি এক পাহারাদার’,‘ শোন ওরে ছোট্ট খোকা’, ‘আমি ঘর বাঁধিলাম’ ইত্যাদি। সিনেমার বাইরে তার গাওয়া আলোচিত গান হচ্ছে ‘মামুনিয়া’, ‘আগে যদি জানতাম’, ‘এমন একটা মা দেনা’। । তুমি আমি যখন একা  খোকা  এছারাও তার পনেরোর অধিক একক এলবাম রয়েছে ।

অভিনয়
------

তার নির্মিত প্রথম সিনেমা ‘কুসুমপুরের গল্প’ এতে তিনি নিজে অভিনয় করেন। ১৯৯৮ সালে আবুল হোসেন খোকন পরিচালিত ’ভয়ঙ্কর বদমাশ’ সিনেমাতে প্রথমবারের মতো নায়ক চরিত্রে অভিনয় করেন ফেরদৌস ওয়াহিদ। এতে তার বিপরীতে অভিনয় করেছিলেন ববিতা।

পরিচালনা
--------

২০০৪ সালে পরিচালক হিসেবে আত্মপ্রকাশ করেন তিনি। তিনি নির্মাণ করেন ’ডেঞ্জারম্যান’ নামের একটি টেলিফিল্ম। এরপর ’দুরন্ত অভিযান’, ’কয়েদি’ নামে দুটি অ্যাকশন-অ্যাডভেঞ্চারধর্মী টেলিফিল্ম নির্মাণ করেন। ফেরদৌস ওয়াহিদ পরিচালিত প্রথম চলচ্চিত্র ’কুসুমপুরের গল্প’, এই ছবিতে ফেরদৌস ওয়াহিদ ছাড়াও অভিনয় করেছেন নবাগত পলাশ ও পুতুল।

পুরস্কার
--------

* সাঁকো টেলিফিল্ম (অজীবন সম্মাননা)
* আজীবন সম্মাননা ঐক্য চ্যানেল আই মিউজিক অ্যাওয়ার্ডস ২০২০

তথ্যসূত্র
---------

1. ↑  "পরিচালক"। ৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৯।
2. ↑  jugantor.com। "ফিরোজ সাঁইয়ের কারণে আজ আমি শিল্পী ফেরদৌস ওয়াহিদ | তারাঝিলমিল | Jugantor"। *jugantor.com*। ২০১৯-০৯-২৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৯।
3. ↑  "হাবিব ওয়হিদ"।
4. ↑  "গান গাওয়া"। [*স্থায়ীভাবে অকার্যকর সংযোগ*]
5. ↑  "গানসমুহ"।
6. ↑  "তুমি আমি যখন একা"।
7. ↑  "খোকা"। ৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৯।
8. ↑  "একক এলবাম"।
9. ↑  "অভিনয়"। ৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৯।
10. ↑  "পুরস্কার"।
11. ↑  "আজীবন-সম্মাননা-পেলেন-ফেরদৌস-ওয়াহিদ"। [*স্থায়ীভাবে অকার্যকর সংযোগ*]
*L. vittatus* সুলতানপুর ন্যাশনাল পার্ক গুরগাঁও জেলা হরিয়াণা, ভারত. 
**তামাপিঠ লাটোরা** (ইংরেজি: bay-backed shrike) বৈজ্ঞানিক নাম (*Lanius vittatus*) দক্ষিণ এশিয়ায় দেখা যায়। এটি একটি পরিযায়ী পাখি।

বিবরণ
-----

তামাপিঠ লাটোরা পাখির দেহের দৈর্ঘ্য ১৮ সেন্টিমিটার, ওজন ২০ গ্রাম। ডানা ৮.৫ সেমি, ঠোঁট ১.৭ সেমি, পা ২.৩ সেমি আর লেজ ৮.৮ সেমি। প্রাপ্তবয়স্ক পাখির পিঠ কালো, সাদা ও মেরুন রঙে বৈচিত্র্যময়। দেহের নিচের দিক সাদা। কালো লেজের আগা ও পাশ সাদা। মাথার চাঁদি ও ঘাড়ের পেছনের অংশ ফিকে ধূসর। কাঁধের পালক গাঢ় মেরুন। কোমর ও গলার পালক সাদাটে। মেয়ে পাখির মাথার চাঁদিও কালো ফিতা সরু। চোখ বাদামি, ঠোঁট কালচে বাদামি।

স্বভাব ও খাদ্যাভ্যাস
--------------------

এই পাখির খাদ্যতালিকায় রয়েছে পঙ্গপাল, ঝিঁঝি পোকা, ফড়িং, টিকটিকি, ছোট ইঁদুর ইত্যাদি। দক্ষিণ এশিয়ার বেশকটি দেশে এই পাখিটি দেখা যায়। ভারত, নেপাল, ভুটান, ইরান, তুরস্ক, পাকিস্তান ও বাংলাদেশের এ প্রজাতির পাখি দেখা যায়। তবে নিয়মিত বাংলাদেশে আসে না। এটি বিশ্বে বিপদমুক্ত (বিপন্ন নয়) পাখি বলে বিবেচিত। এটি পরিযায়ী পাখি।

চিত্রশালা
---------

* হায়দ্রাবাদ, ভারত। হায়দ্রাবাদ, ভারত।
* অন্ধ্রপ্রদেশ, ভারত। অন্ধ্রপ্রদেশ, ভারত।
* হরিয়াণা, ভারত। হরিয়াণা, ভারত।
* হরিয়াণা, ভারত। হরিয়াণা, ভারত।
* হোদাল ফরিদাবাদ জেলা হরিয়াণা, ভারত। হোদাল ফরিদাবাদ জেলা হরিয়াণা, ভারত।
* হোদাল  ফরিদাবাদ জেলা হরিয়াণা, ভারত। হোদাল ফরিদাবাদ জেলা হরিয়াণা, ভারত।
* কোলকাতা, পশ্চিমবঙ্গ, ভারত। কোলকাতা, পশ্চিমবঙ্গ, ভারত।
* কোলকাতা, পশ্চিমবঙ্গ, ভারত। কোলকাতা, পশ্চিমবঙ্গ, ভারত।

তথ্যসূত্র
---------

1. ↑  BirdLife International (২০১২)। "*Lanius vittatus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  দৈনিক ইত্তেফাকের প্রতিবেদন: সেই পাখিটি ফিরে এলো ৭০ বছর পর!
3. ↑  দৈনিক প্রথম আলো, মুদ্রিত সংস্করণ, শেষ পাতা, ২৯ ডিসেম্বর, ২০১৫ইং

বহিঃসংযোগ
---------

* Bay-Backed Shrike -- Bd Environment
সংস্কৃতিভেদে শেষকৃত্যের রীতিনীতিমুখ উন্মোচন অনুষ্ঠান (প্রাচীন মিশর)*কোতসুগে* অস্থি চয়ন অনুষ্ঠান (জাপানি বৌদ্ধ)পুণ্যপিতা ২য় জন পলের শেষকৃত্য (রোমান ক্যাথলিক মণ্ডলীর খ্রিস্টধর্ম)মণিকরণিকা ঘাটে শবদাহ (হিন্দু)একজনের মৃত ব্যক্তির সম্মানে ইসলাম ধর্মীয় রীতিতে বিশেষ প্রার্থনা (জানাজার নামাজ)প্রাগের সমাধিস্থকরণ ভ্রাতৃবর্গের সদস্যরা একজন মৃত্যুপথযাত্রীর জন্য উপাসনা করছেন (আনুমানিক ১৭৭২ খ্রিস্টাব্দ), ইহুদী জাদুঘর, প্রাগরুশ ঊর্ধ্বতন ধর্মযাজক আনাস্তাসি পোপভের মঠ-শেষকৃত্য (পূর্বী প্রথানুবর্তী)
**শেষকৃত্য** বলতে কোনও ব্যক্তির মৃতদেহ তথা শবদেহের অন্তিম বন্দোবস্ত করার সাথে সংশ্লিষ্ট প্রথাগত আচার-অনুষ্ঠানকে বোঝায়। একাধিক ব্যক্তিবর্গের উপস্থিতিতে মৃতদেহ সমাধিস্থকরণ (দাফন করা, কবর বা গোর দেওয়া), শবদাহ তথা মড়া পোড়ানো (অন্ত্যেষ্টিক্রিয়া, শ্রাদ্ধ বা সৎকার), ইত্যাদি হল শেষকৃত্যের কিছু উদাহরণ।  শেষকৃত্যের প্রথা বা রীতিনীতিগুলি মৃতব্যক্তিকে স্মরণ করার জন্য ও তার প্রতি সম্মান জ্ঞাপনের জন্য কোনও সংস্কৃতির বা ধর্মে অন্তর্ভুক্ত বিশ্বাস ও প্রথার জটিল সমবায়। এগুলির মধ্যে মাটিতে সমাধিস্থ করা, স্মৃতিস্তম্ভ, প্রার্থনা ও আচার-অনুষ্ঠান পালন, ইত্যাদি অন্তর্ভুক্ত। সাংস্কৃতিক ও ধর্মীয় গোষ্ঠীভেদে এই রীতিনীতিগুলি ভিন্ন ভিন্ন হয়ে থাকে। শেষকৃত্যের কিছু ধর্মনিরপেক্ষ উদ্দেশ্যও আছে, যেমন মৃত ব্যক্তির জন্য শোক প্রকাশ করা, মৃত ব্যক্তির ইহজীবন উদ্‌যাপন করা এবং শোকসন্তপ্ত পরিবারের সদস্যদেরকে সান্ত্বনা ও মানসিক সমর্থন প্রদান করা। এর বিপরীতে ধর্মীয় দৃষ্টিকোণ থেকে শেষকৃত্যের উদ্দেশ্য হল মৃত ব্যক্তির আত্মার পরকাল গমন, পুনরুত্থান বা পুনরুজ্জীবন প্রক্রিয়ায় সাহায্য করা।

তথ্যসূত্র
---------

1. ↑  "funeral"অর্থের বিনিময়ে সদস্যতা প্রয়োজন। *অক্সফোর্ড ইংলিশ ডিকশনারি* (অনলাইন সংস্করণ)। অক্সফোর্ড ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (Sসাবস্ক্রিপশন বা পার্টিশিপেটিং ইনস্টিটিউট মেম্বারশিপ প্রয়োজনীয়.)
**সুষমা সরকার** একজন বাংলাদেশী টেলিভিশন এবং চলচ্চিত্র অভিনেত্রী।

শিক্ষা
------

সুষমা জাহাঙ্গীরনগর বিশ্ববিদ্যালয়ের নাটক ও নাট্যতত্ব বিভাগের শিক্ষার্থী।

কর্মজীবন
--------

অভিনয়ে তার যাত্রা শুরু হয় ২০০০ সালে মঞ্চ নাটকে অভিনয়ের মাধ্যমে। দেশ নাটকের সঙ্গে যুক্ত থেকে তিনি অভিনয় করেছেন ‘বিরসাকাব্য’, ‘নিত্যপুরাণ’, ‘জনমে জন্মান্তর’সহ বেশ কিছু মঞ্চ নাটকে। গিয়াসউদ্দিন সেলিমের ‘সাদা মেঘের বৃষ্টি’ ধারাবাহিকের মাধ্যমে নাটকে যাত্রা শুরু করেন সুষমা। ‘প্রজ্ঞা পারমিতা’, ‘বিজলি’, ‘ধন্যি মেয়ে’, ‘সোনার সুতো’, ‘যুবরাজ’ প্রভৃতি তার অভিনীত নাটক। ২০১৬-এ, তিনি ইন্দো-বাংলাদেশ যৌথ উদ্যোগের চলচ্চিত্র বাদশা-দ্যা ডন অভিনয় করেছিলেন যেটির মূল চরিত্রে অভিনয় করেছেন জিৎ এবং নুসরাত ফারিয়া মাজহার।
তার অভিনীত নারী নির্যাতনের ওপর নির্মিত একটি বিজ্ঞাপন বেশ আলোচিত হয়েছিল। এর বাইরেও দেশের কিছু বড় কোম্পানির বেশ কিছু পণ্যের মডেলও হয়েছেন সুষমা।

এছাড়াও চলচ্চিত্র ও টেলিভিশনের পাশাপাশি তিনি মঞ্চ নাটকেও অভিনয় করেছেন। ১০ জানুয়ারি ২০১৮-এ, এটি নিশ্চিতভাবে জানা গেছে সে *নিত্যপূরান* নাটকে দ্রৌপদী চরিত্রে অভিনয়ের মাধ্যমে ১০ বছর পর তিনি মঞ্চে নাটকে ফিরে আসবেন, যেটি মাসুম রেজা কর্তৃক রচিত হয়েছিল। এই চরিত্রটিতে আগে বন্যা মির্জা এবং নাজনীন হাসান চুমকি এর মতো সিনিয়র শিল্পীরা অভিনয় করেন।

টিভি অনুষ্ঠান
-------------

* প্রজ্ঞা পারমিতা
* বিজলি
* ধন্যী মেয়ে
* সোনার সুতো
* যুবরাজ

চলচ্চিত্রের তালিকা
------------------

* কারিগর (২০১২)
* ছুঁয়ে দিলে মন (২০১৫)
* ভুবন মাঝি (২০১৫)
* ধ্যাততেরিকি (২০১৭)
* দহন (২০১৮)
* জ্যাম (২০২০)
* নবাব এলএলবি
* পেয়ারার সুবাস

তথ্যসূত্র
---------

1. ↑  "অভিনয় কখনও প্রতিডোগিতা করে হয়না"। প্রিয়। সংগ্রহের তারিখ ২১ মে ২০১৯।
2. ↑  "Sushoma Sarkar cast in Jeet-starrer film Badshah"। ১৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৮।
3. ↑  "Sushoma Sarkar returns stage drama after 10 years with 'Nityopuran'"। সংগ্রহের তারিখ ১৯ জানুয়ারি ২০১৮।
**শাকিলা শর্মা** (জন্ম ২৮ ফেব্রুয়ারি ১৯৬২) যিনি **শাকিলা জাফর** নামে অধিক পরিচিত, হলেন একজন বাংলাদেশী গায়িকা। তিনি দীর্ঘকাল ধরে বাংলাদেশী মিডিয়ায় কাজ করছেন। তিনি তার কর্মজীবনে অসংখ্য গান গেয়েছেন। তার উল্লেখযোগ্য গানের মধ্যে রয়েছে 'তুমি মিষ্টি করে দুষ্টু বলো শুনতে ভালো লাগে',‘বন্ধু আইব পালকি নিয়া আমার বাড়ি রে’, ‘আকাশ ছুঁতে পারনি বলে নীলিমার জন্য হাহাকার’, ‘পাথরের পৃথিবীতে কাঁচের হৃদয়’, ‘পৃথিবীকে সাক্ষী রেখে’, ‘পাইছি গো পাইছি গো আজকে তোমায় পাইছি গো’সহ প্রভৃতি।

প্রাথমিক জীবন
-------------

শাকিলা ২৮ ফেব্রুয়ারি ১৯৬২ সালে পাকিস্তানের করাচিতে জন্মগ্রহণ করেন। তার পিতা পাকিস্তানের শিল্প উন্নয়ন ব্যাংকের একজন কর্মকর্তা হওয়ার সুবাদে শৈশবে পাকিস্তানে বড় হন। ১৯৭০ সালে শাকিলা বাংলাদেশে ফিরে আসেন এবং *উইলস লিটল ফ্লাওয়ার স্কুলে* ভর্তি হন। তিনি ঢাকা বিশ্ববিদ্যালয় থেকে দর্শন বিভাগে স্নাতক ডিগ্রী সম্পন্ন করেন।

কর্মজীবন
--------

শাকিলার কর্মজীবন শুরু হয় ১৯৮৩ সালে বাংলাদেশ টেলিভিশনের অনুষ্ঠান *যদি কিছু মনে না করেন* এ 'তুলা রাশির মেয়ে' নামক গান গাওয়ার মাধ্যমে। গানটি জ্যোতিষশাস্ত্র বিষয়ক ছিলো। তিনি শুভ্র দেবের সাথে যৌথ ভাবে অনেক গান গেয়েছেন। এছাড়া তিনি নজরুলগীতি গাওয়ার জন্য বিখ্যাত।

পারিবারিক জীবন
--------------

শাকিলা প্রথমে মান্না জাফরকে বিয়ে করেন। বিয়ের পর তার নামের সাথে "জাফর" যুক্ত হয়। এই দম্পতির একটি সন্তান আছে। কিন্তু শাকিলা ও মান্না জাফরের মধ্যে বিবাহ বিচ্ছেদের ঘটনা ঘটে। এর দীর্ঘদিন পর শাকিলা ভারতের মুম্বাই শহরের রবি শর্মা নামের একজন কবিকে বিবাহ করেন। বিয়ের পর তার নাম হয় শাকিলা শর্মা।

তথ্যসূত্র
---------

1. ↑  "Bong Bonanza"। *The Financial Express*। Noida, India। ২৪ সেপ্টেম্বর ২০০৪। সংগ্রহের তারিখ ২৬ অক্টোবর ২০০৯।  একের অধিক `|কর্ম=` এবং `|সংবাদপত্র=` উল্লেখ করা হয়েছে (সাহায্য)
2. ↑  "*I am not a typical astrology fan* … Shakila Zafar"। *The Daily Star*। ৭ ফেব্রুয়ারি ২০১৫। সংগ্রহের তারিখ ৭ ফেব্রুয়ারি ২০১৫।  একের অধিক `|কর্ম=` এবং `|সংবাদপত্র=` উল্লেখ করা হয়েছে (সাহায্য)
3. ↑  Times, The Dhaka (২০১৫-১২-২৭T১৬:০৫:১৮+০৬:০০)। "সঙ্গীতশিল্পী শাকিলা শর্মার বিয়ে - The Dhaka Times"। *The Dhaka Times* (ইংরেজি ভাষায়)। সংগ্রহের তারিখ 2018-01-03।  এখানে তারিখের মান পরীক্ষা করুন: `|তারিখ=` (সাহায্য)
4. ↑  Pratidin, Bangladesh। "'শাকিলা জাফর' থেকে 'শাকিলা শর্মা' | বাংলাদেশ প্রতিদিন"। *Bangladesh Pratidin*। সংগ্রহের তারিখ ২০১৮-০১-০৩।
একটি ১২০: ১২০ ইনস্ট্রুমেন্ট বিচ্ছিন্ন ট্রান্সফর্মার দুটি পোলারিটি চিহ্নিতকরণের সম্মেলন দেখাচ্ছে
**ভোল্টেজ রূপান্তরক বা ট্রান্সফরমার (ভিটি)**, যাকে **বিভব ট্রান্সফরমার (পিটি)** ও বলা হয়, এটি একটি সমান্তরাল সমবায়ে সংযুক্ত উপাদান বা ইন্সট্রুমেন্ট ট্রান্সফরমার । এগুলোকে সরবরাহ ক্ষেত্রে অতি উপেক্ষনীয় পরিমাণ লোড উপস্থাপন করার জন্য নকশা করা হয়েছে এবং শুদ্ধভাবে মাধ্যমিক সংযুক্ত মিটারিং সক্ষম করার জন্য এদের একটি শুদ্ধ ভোল্টেজ বা বিভব অনুপাত এবং দশা সম্পর্ক বিদ্যমান রয়েছে।

অনুপাত
------

পিটি সাধারণত প্রাথমিক থেকে মাধ্যমিক পর্যন্ত এর ভোল্টেজ বা বিভব অনুপাত দ্বারা বর্ণিত হয়। একটি ৬০০ : ১২০ পিটিতে ৬০০ ভোল্টকে তার প্রাথমিক কয়েলের সাপেক্ষে লাগানো হলে ১২০ ভোল্ট এর আউটপুট ভোল্টেজ বা বিভব সরবরাহ করবে  । স্ট্যান্ডার্ড বা প্রমাণ গৌণ ভোল্টেজের রেটিং ১২০  ভোল্ট এবং ৭০  ভোল্ট, যা আদর্শ বা প্রমাণ পরিমাপক যন্ত্রের সাথে তুলনাযোগ্য

বোঝা এবং নির্ভুলতা
------------------

একটি অন্যটির ওপর নির্ভরশীল হওয়ার কারণে বোঝা এবং নির্ভুলতা বা শুদ্ধতাকে সাধারণত সম্মিলিত প্যারামিটার হিসাবে উপস্থাপন করা হয়।

ভোল্টেজ ট্রান্সফরমার প্রকার
---------------------------

 একটি সাধারণ ক্যাপাসিটার ভোল্টেজ ট্রান্সফর্মার জন্য সার্কিট ডায়াগ্রাম
একটি ধারক বিভব রূপান্তরক বা **ক্যাপাসিটার ভোল্টেজ ট্রান্সফর্মার (সিভিটি)**, যা **ক্যাপাসিটার-কাপল্ড ভোল্টেজ ট্রান্সফর্মার (সিসিভিটি)** নামেও পরিচিত, একটি ট্রান্সফর্মার যা পাওয়ার সিস্টেমগুলিতে অতিরিক্ত উচ্চ ভোল্টেজ কে নিম্ন ভোল্টেজে পরিণত করে এবং একটি প্রতিরক্ষামূলক রিলে অপারেটিংয়ের জন্য একটি কম ভোল্টেজ সংবলিত সংকেত সরবরাহ করতে ব্যবহৃত হয়।

তথ্যসূত্র
---------
**কিনাবালু উদ্যান** ১৯৬৪ সালে প্রতিষ্ঠিত হয় ও এটি মালয়েশিয়ার প্রথম জাতীয় উদ্যানগুলির অন্যতম। ডিসেম্বর ২০০০ সালে *অসামান্য সর্বজনীন মান* ও বিশ্বের সেরা জৈবিক স্থানগুলির মধ্যে অন্যতম রূপে ৪৫০০ বেশি উদ্ভিদ ও প্রাণীর প্রজাতি (যার মধ্যে ৩২৬ টি পাখি, প্রায় ১০০ টি স্তন্যপায়ী প্রজাতি ও ১১০টিরও বেশি স্থল শামুক প্রজাতি
) সংবলিত এই উদ্যানটি ইউনেস্কো দ্বারা মালয়েশিয়ার প্রথম বিশ্ব ঐতিহ্যবাহী স্থানের মর্যাদা লাভ করে।

মালয়েশিয় বোর্নিওয় সাবাহর পশ্চিম উপকূলে অবস্থিত কিনাবালু উদ্যান বোর্নিওর উচ্চতম শৃঙ্গ, ৪০৯৫.২ মিটার উচু, কিনাবালু পর্বতকে ঘিরে ৭৫৪ বর্গ কিলোমিটার জায়গা জুড়ে বিস্তৃত।

এটি সাবাহ ও মালয়েশিয়ার অন্যতম জনপ্রিয় পর্যটন কেন্দ্র। ১৯৬৭ সালে ৯৮৭,৬৫৩ বেশি পর্যটক ও ৪৩,৪৩০ ক্লাইমবার্স এখানে এসেছিলেন।

ইতিহাস
------

১৯৬৪ সালে এই জায়গাটি জাতীয় উদ্যান হিসেবে ঘোষণা করা হয়। ব্রিটিশ ঔপনিবেশিক প্রশাসক এবং প্রকৃতিবাদী হিউজ লো ১৯৫১ সালে তুয়ারান থেকে এই জায়গা অবধি একটি অভিযানে নেতৃত্ব দেন। খাতায় কলমে উনিই প্রথম মানুষ যিনি কিনাবালু পর্বতশিখরে ওঠেন।  পর্বতের উচ্চতম শৃঙ্গর নামকরণ পরে ওনার নামে করা হয় লো'স পিক।

ভূগোল
-----

কিনাবালু উদ্যান সাবাহর পশ্চিম উপকূলে ক্রকার পর্বতমালায় অবস্থিত। এটি রানাউ জেলার মধ্যে পড়ে। ক্রকার পর্বতমালা জাতীয় উদ্যান ও এটি এক নয়।

উদ্যানের কেন্দ্রীয় দফতর কোটা কিনাবালু শহর থেকে ৮৮ কিমি দূরে অবস্থিত। সাবাহর অন্য অংশ থেকে কেন্দ্রীয় দফতর অবধি সুরক্ষিত রাস্তা আছে। এটি উদ্যানের দক্ষিণ সীমান্তে ১৫৬৩ মিটার (৫১২৮ ফিট) উচ্চতায় অবস্থিত।

তথ্যসূত্র
---------

1. ↑  Chilling out in a tropical destination  ওয়েব্যাক মেশিনে আর্কাইভকৃত ২৩ মে ২০১৬ তারিখে. *The Jakarta Post*, 12 June 2011.
2. ↑  Liew, T.S. M. Schilthuizen & M. Lakim, 2017. The determinants of land snail diversity along a tropical elevational gradient: insularity, geometry and niches. Journal of Biogeography, 37: 1071-1078
3. ↑  "Kinabalu Park"। Sabah Parks। ৪ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০০৮।
শাঁখা তৈরী
**শাঁখা** সামুদ্রিক শঙ্খ থেকে তৈরি বলয়াকৃতির একপ্রকার অলঙ্কার। সাধারণত হিন্দু বিবাহিত নারীদের হাতে এই অলঙ্কার দেখা যায়। বিবাহিত হিন্দু নারীগণ  সিঁদূর, নোয়া ও পলার সাথে দুই হাতে সাদা রঙের শাঁখা ব্যবহার করেন। হিন্দু মেয়েদের বিয়ের সময় তার পিতা বা মাতা মেয়েকে একজোড়া শাঁখা দিয়ে থাকেন। বিয়ের সময় বরও কনের জন্য শাঁখা কিনে আনেন।

হিন্দু বিবাহিত নারীদের শাঁখা ব্যবহারের সাথে  ধর্মীয় বিশ্বাস ও বিভিন্ন প্রচলিত প্রথা জড়িয়ে আছে। অঞ্চলভেদে এসব প্রথার ভিন্নতা দেখা যায়। অনেকের বিশ্বাস, হিন্দু বিবাহিত নারীদের স্বামীর মঙ্গল কামনায় হাতে শঙ্খ থেকে তৈরি শাঁখা পরতে হয়। কোন নারীর স্বামীর মৃত্যু হলে উক্ত নারীর হাতের শাঁখা খুলে ফেলা হয় বা ভেঙ্গে ফেলা হয়। আবার অনেক যায়গায় হিন্দু বিবাহিত নারীদের হাতে শাঁখা ব্যবহারকে অপরিহার্য বলে ধরে নেয়া হয় না।

আরও দেখুন
---------

* শাঁখারী

তথ্যসূত্র
---------

1. ↑  হাবিবা খাতুন (২০১২)। "শাঁখা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**সুজাতা মেহতা** একজন প্রাক্তন ভারতীয় বিদেশ সেবা দপ্তরের আধিকারিক, যিনি বর্তমানে ইউনিয়ন পাবলিক সার্ভিস কমিশনে সদস্য পদে কর্মরত আছেন।

প্রারম্ভিক জীবন
---------------

সুজাতা মেহতা ১৯৫৭ সালের মার্চ মাসের ৩০ তারিখে জন্মগ্রহণ করেন। তিনি রাষ্ট্রবিজ্ঞানে এমফিল করেছেন এবং ১৯৮০ সালে ভারতীয় বিদেশ সেবা দপ্তরে যোগ দিয়েছেন।

কর্মজীবন
--------

১৯৮০ সালে ভারতীয় বিদেশ সেবা দপ্তরে যোগ দেওয়ার পর বিভিন্ন জায়গায় কাজ করেছেন তিনি। ১৯৮২ সালের আগস্ট মাসে তৎকালীন সোভিয়েত ইউনিয়নের রাজধানী মস্কোতে ভারতীয় দূতাবাসে তৃতীয় সচিব পদে যোগ দেন। ১৯৮৪ সালের ফেব্রুয়ারি মাস পর্যন্ত তিনি সেখানে কর্মরত ছিলেন। এছাড়াও তিনি বাংলাদেশের রাজধানী ঢাকায় অবস্থিত ভারতীয় দূতাবাসে চাকরি করেছেন। তিনি যুক্তরাষ্ট্রে জাতিসংঘে ভারতীয় স্থায়ী মিশনেও কাজ করেছেন। এছাড়াও তিনি ডেপুটেশনে জাতিসংঘের হয়ে যুক্তরাষ্ট্রের নিউইয়র্ক এবং ফিলিস্তিনের গাজাতেও কর্মরত ছিলেন। তিনি স্পেনে ভারতীয় রাষ্ট্রদূতের দায়িত্ব পালন করেছেন। ২০০৭ সালের নভেম্বর মাসে সুজাতা মেহতা স্পেনে ভারতীয় রাষ্ট্রদূত হিসেবে কর্মজীবন শুরু করেন। দেশটিতে ২০১১ সালের আগস্ট মাস পর্যন্ত প্রায় চার বছর ভারতীয় রাষ্ট্রদূত হিসেবে দায়িত্ব পালন করেছিলেন।

তিনি সুইজারল্যান্ডের রাজধানী জেনেভায় নিরস্ত্রীকরণ সম্মেলনে ভারতীয় দূত ও স্থায়ী প্রতিনিধি হিসেবে কাজ করেছেন। এছাড়াও তিনি বিদেশ মন্ত্রণালয় ও প্রধানমন্ত্রীর অফিসে বিভিন্ন পদে কর্মরত ছিলেন।

২০১৩ সালে অতিরিক্ত সচিব পদে পদায়ন হয় তারন পরবর্তীতে বিশেষ সচিব পদে পদায়ন হয় সুজাতা মেহতার। ২০১৪ সালের ফেব্রুয়ারি মাসে বিদেশ মন্ত্রণালয়ের সচিব (ইআর) পদে নিযুক্ত হন তিনি।

অবসরের আগে ২০১৬ সালের জানুয়ারি মাসের ১১ তারিখে ভারতীয় বিদেশ মন্ত্রণালয়ের সচিব (পশ্চিম) পদে যোগ দেন। এক বছরেরও অধিক সময় ধরে দায়িত্ব পালনের পর ২০১৭ সালের ২১ ফেব্রুয়ারি তিনি অবসর গ্রহণ করেন।

অবসর গ্রহণের এক মাস পূর্বেই তিনি ইউনিয়ন পাবলিক সার্ভিস কমিশনের সদস্য নিযুক্ত হয়েছিলেন। অবসর গ্রহণের পর তিনি ২০১৭ সালের ২১ ফেব্রুয়ারি ইউনিয়ন পাবলিক সার্ভিস কমিশনের সদস্য হিসেবে যোগদান করেছিলেন। তিনি ভারতের তৎকালীন রাষ্ট্রপতি প্রণব মুখার্জী কর্তৃক নিযুক্ত হয়েছিলেন। সুজাতা মেহতা এবং এয়ার মার্শাল অজিত শঙ্কারো একই দিনে ইউনিয়ন পাবলিক সার্ভিস কমিশনের সদস্য হিসেবে শপথ নিয়েছিলেন। তিনি তার বয়স পঁয়ষট্টি না হওয়া পর্যন্ত ইউনিয়ন পাবলিক সার্ভিস কমিশনের সদস্য পদে কর্মরত থাকবেন। বর্তমানে তিনি সেখানেই কর্মরত আছেন।

তথ্যসূত্র
---------

1. 1 2 3  "Air Marshal Ajit Shankarrao Bhonsle and Ms. Sujata Mehta take oath as Members, UPSC"।
2. ↑  "India's Ambassadors to Afghanistan, Vietnam appointed as secretaries in MEA - Latest News & Updates at Daily News & Analysis"। ২৩ নভেম্বর ২০১৫।
3. ↑  "Ruchi Ghanashyam appointed Secretary (West) in MEA - The Economic Times"।
4. 1 2  "Sorry for the inconvenience."।
5. ↑  "Sorry for the inconvenience."।
6. 1 2
7. 1 2
8. ↑  "Why India abstained on Arms Trade Treaty"।
9. ↑  "Former diplomat Sujata Mehta appointed UPSC member - Latest News & Updates at Daily News & Analysis"। dnaindia.com। ২৩ ফেব্রুয়ারি ২০১৭।
10. ↑
11. ↑
12. ↑
13. ↑
14. ↑
15. ↑
**কিথ ডেভিড বয়েস** (ইংরেজি: Keith Boyce; জন্ম: ১১ অক্টোবর, ১৯৪৩ - মৃত্যু: ১১ অক্টোবর, ১৯৯৬) বার্বাডোসের সেন্ট পিটারের ক্যাসলে এলাকার জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ থেকে ১৯৭৬ সময়কালে ওয়েস্ট ইন্ডিজের পক্ষে আন্তর্জাতিক ক্রিকেট অংশগ্রহণ করেছেন **কিথ বয়েস**।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ইংরেজ কাউন্টি ক্রিকেটে এসেক্সের প্রতিনিধিত্ব করেছেন। খেলায় তিনি ডানহাতে ব্যাটিং ও ডানহাতে ফাস্ট মিডিয়াম বোলিং করতেন।

কাউন্টি ক্রিকেট
---------------

লিস্ট এ ক্রিকেটর খেলায় প্রথম ব্যক্তি হিসেবে আট উইকেট লাভ করেছিলেন কিথ বয়সে। ১৯৭১ সালে এসেক্সের সদস্যরূপে ল্যাঙ্কাশায়ারের বিপক্ষে খেলে তিনি ২৬ রানে ৮ উইকেট দখল করে এ কৃতিত্ব অর্জন করেন। একদিনের ইনিংসে কোন খেলোয়াড়ই পরবর্তী ষোল বছরে এ কৃতিত্বে ভাগীদার হতে পারেননি। পরবর্তীতে কেন্টের ডেরেক আন্ডারউড স্কটল্যান্ডের বিপক্ষে ৩১ রানে ৮ উইকেট লাভ করেছিলেন।

আন্তর্জাতিক ক্রিকেট
-------------------

তিনি ওয়েস্ট ইন্ডিজ ক্রিকেট দলের পক্ষ হয়ে ১৯৭১ থেকে ১৯৭৬ সময়কালের মধ্যে ২১টি টেস্ট ও ৮টি একদিনের আন্তর্জাতিকে অংশগ্রহণ করেন। ১৯ মার্চ, ১৯৭১ তারিখে ভারতের বিপক্ষে টেস্ট ক্রিকেটে অভিষেক ঘটে তার।

ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরের শিরোপো বিজয়ী ওয়েস্ট ইন্ডিজ দলের অন্যতম সদস্য ছিলেন তিনি। চূড়ান্ত খেলায় অস্ট্রেলিয়ার বিপক্ষে দূর্দান্ত বোলিং করে তিনি ৪ উইকেট লাভ করেছিলেন।

ব্যক্তিগত জীবন
--------------

ট্রেভর বেইলি'র মাধ্যমে এসেক্স দলে যোগ দেন। ১৯৭৪ সালে উইজডেন কর্তৃক বর্ষসেরা ক্রিকেটার মনোনীত হন তিনি।

আঘাতপ্রাপ্তির পর তিনি নিজ দ্বীপ বার্বাডোসে ফিরে যান। সেখানে তিনি অনেকগুলো ব্যক্তিগত সমস্যার মুখোমুখি হন। ব্যক্তিগত জীবনে তিনি দুইবার বৈবাহিক সম্পর্ক স্থাপন করেন। তার দুই কন্যা ছিল। ১১ অক্টোবর, ১৯৯৬ তারিখে বার্বাডোসের স্পেইটসটাউনো যকৃতের রোগে আক্রান্ত হয়ে ৫৩ বছর বয়সে কিথ বয়েসের দেহাবসান ঘটে তার।

তথ্যসূত্র
---------

1. ↑  "Seven or More Wickets in a ListA Match"। CricketArchive। ২০১০-০৫-০৮ তারিখে মূল থেকে আর্কাইভ করা। সংগ্রহের তারিখ ২০০৭-০৬-০৩।
2. ↑  "Obituary: Keith Boyce", *The Independent*, 22 October 1996

আরও দেখুন
---------

* রয় ফ্রেডেরিক্স
* ১৯৭৫ ক্রিকেট বিশ্বকাপ
* ওয়েস্ট ইন্ডিজ ক্রিকেট দল
* উইজডেন বর্ষসেরা ক্রিকেটার

বহিঃসংযোগ
---------

* ইএসপিএনক্রিকইনফোতে কিথ বয়েস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কিথ বয়েস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ওয়েস্ট ইন্ডিজ দল – ১৯৭৫ ক্রিকেট বিশ্বকাপ (১ম শিরোপা) |
| --- |
| 
* ১ লয়েড (অঃ)
* ২ বয়েস
* ৩ ফ্রেডেরিক্স
* ৪ গিবস
* ৫ গ্রীনিজ
* ৬ হোল্ডার
* ৭ জুলিয়েন
* ৮ কালীচরণ
* ৯ কানহাই
* ১০ মারে (উইঃ)
* ১১ রিচার্ডস
* ১২ রবার্টস

 |  |